PMIndiaData/PMIndiaSum huggingface dataset:
‘‘ଭାରତରେ ସେମିକଣ୍ଡକ୍ଟର୍ସ ବିକାଶ ଏବଂ ଡିସପ୍ଲେ ଉତ୍ପାଦନ ଇକୋସିଷ୍ଟମ କାର୍ଯ୍ୟକ୍ରମ’’ରେ ସଂଶୋଧନ ପ୍ରସ୍ତାବକୁ କ୍ୟାବିନେଟ ମଞ୍ଜୁରି

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର କ୍ୟାବିନେଟ ଭାରତରେ ସେମିକଣ୍ଡକ୍ଟର ବିକାଶ ଏବଂ ଡିସପ୍ଲେ ଉତ୍ପାଦନ ଇକୋସିଷ୍ଟମ କାର୍ଯ୍ୟକ୍ରମରେ ନିମ୍ନଲିଖିତ ସଂଶୋଧନକୁ ମଞ୍ଜୁର କରିଛନ୍ତି: ୧. ଭାରତରେ ସେମିକଣ୍ଡକ୍ଟର ଫ୍ୟାବ ପ୍ରତିଷ୍ଠା ଯୋଜନା ଅଧୀନରେ ସବୁ ପ୍ରଯୁକ୍ତି ନୋଡସ୍‌ ପାଇଁ ପ୍ରକଳ୍ପ ଖର୍ଚ୍ଚର ୫୦ ପ୍ରତିଶତ ସହ ସମାନ ଆର୍ଥିକ ସହାୟତା। ୨. ଡିସପ୍ଲେ ଫ୍ୟାବ୍‌ ପ୍ରତିଷ୍ଠା କରିବାର ଯୋଜନା ଅଧୀନରେ ପ୍ରକଳ୍ପ ଖର୍ଚ୍ଚର ୫୦ ପ୍ରତିଶତ ସହ ସମାନ ଆଧାରରେ ଆର୍ଥିକ ସହାୟତା। ୩. ଭାରତରେ କମ୍ପାଉଣ୍ଡ ସେମିକଣ୍ଡକ୍ଟର/ସିଲିକନ ଫୋଟୋନିକ୍ସ/ସେନ୍ସର ଫ୍ୟାବ ଏବଂ ସେମିକଣ୍ଡକ୍ଟର ଏଟିଏମପି/ଓଏସଏଟି ସୁବିଧା ପ୍ରତିଷ୍ଠା ଲାଗି ଏହି ଯୋଜନା ଅଧୀନରେ ପୁଞ୍ଜିଗତ ବ୍ୟୟର ୫୦ ପ୍ରତିଶତ ସମାନତା ଆଧାରରେ ଆର୍ଥିକ ସହାୟତା ଯୋଗାଇ ଦିଆଯିବ। ଏହା ବ୍ୟତୀତ ଯୋଜନା ଅଧୀନରେ ଲକ୍ଷ୍ୟ ଆଧାରିତ ପ୍ରଯୁକ୍ତିରେ ଡିସ୍କ୍ରିପ୍ଟ ଫ୍ୟାବଗୁଡ଼ିକୁ ମଧ୍ୟ ସାମିଲ କରାଯିବ । ସଂଶୋଧିତ କାର୍ଯ୍ୟକ୍ରମ ଅଧୀନରେ, ସମସ୍ତ ପ୍ରଯୁକ୍ତି ନୋଡ୍ସ ପାଇଁ ସେମିକଣ୍ଡକ୍ଟର ଫ୍ୟାବ ପ୍ରତିଷ୍ଠା ନିମନ୍ତେ ପ୍ରକଳ୍ପ ଖର୍ଚ୍ଚର ୫୦ ପ୍ରତିଶତ ଭାଗ ପାଇଁ ଆର୍ଥିକ ସହାୟତା ସମାନତା ଆଧାରରେ ଯୋଗାଇ ଦିଆଯିବ । କମ୍ପାଉଣ୍ଡ ସେମି କଣ୍ଡକ୍ଟର ଏବଂ ଉନ୍ନତି ପ୍ୟାକେଜିଂର ବିଶେଷ ପ୍ରଯୁକ୍ତି ଏବଂ ପ୍ରକୃତିକୁ ଦୃଷ୍ଟିରେ ରଖି ସଂଶୋଧିତ କାର୍ଯ୍ୟକ୍ରମରେ କମ୍ପାଉଣ୍ଡ ସେମିକଣ୍ଡକ୍ଟର, ସିଲିକନ ଫଟୋନିକ୍ସ/ ସେନ୍ସସର/ ଡିସ୍କ୍ରିଟ ସେମିକଣ୍ଡକ୍ଟର ଫ୍ୟାବ ଏବଂ ଏଟିଏମିପ/ଓଏସଟି ପ୍ରତିଷ୍ଠା ଲାଗି ଯୋଜନା ଅଧୀନରେ ପୁଞ୍ଜିଗତ ବ୍ୟୟର ୫୦ ପ୍ରତିଶତ ସମାଧାନ ଆଧାରରେ ଆର୍ଥିକ ସହାୟତା ଯୋଗାଇ ଦିଆଯିବ । ଏହି କାର୍ଯ୍ୟକ୍ରମରେ ଭାରତରେ ଫ୍ୟାବ ପ୍ରତିଷ୍ଠା କରିବା ଲାଗି ଅନେକ ବିଶ୍ବ ସେମିକଣ୍ଡକ୍ଟର କମ୍ପାନୀମାନଙ୍କୁ ଆକର୍ଷିତ କରିଛି । ସଂଶୋଧିତ କାର୍ଯ୍ୟକ୍ରମ ଫଳରେ ଭାରତରେ ସେମିକଣ୍ଡକ୍ଟର ଏବଂ ଡିସପ୍ଲେ ଉତ୍ପାଦନରେ ନିବେଶ ଗତିଶୀଳ ହେବ। ସମ୍ଭାବ୍ୟ ନିବେଶକଙ୍କ ସହ ଆଲୋଚନା ଆଧାରରେ ଏହା ଆଶା କରାଯାଉଛି ଯେ, ଦେଶର ପ୍ରଥମ ସେମିକଣ୍ଡକ୍ଟର ପ୍ରସ୍ତୁତି କେନ୍ଦ୍ର ପ୍ରତିଷ୍ଠା କାର୍ଯ୍ୟ ଖୁବଶୀଘ୍ର ଆରମ୍ଭ ହେବ । ଭାରତରେ ସେମିକଣ୍ଡକ୍ଟର ବିକାଶ ଏବଂ ଡିସପ୍ଲେ ପ୍ରସ୍ତୁତି ଇକୋସିଷ୍ଟମ କାର୍ଯ୍ୟକ୍ରମ ପାଇଁ ଭାରତ ସେମିକଣ୍ଡକ୍ଟର ମିଶନ ନୋଡାଲ ଏଜେନ୍ସି ଭାବେ କାର୍ଯ୍ୟ କରୁଛି । ଏହାକୁ ପରାମର୍ଶ ଦେବା ଲାଗି ଉଦ୍ୟୋଗ ଜଗତ ଏବଂ ଶିକ୍ଷା ଜଗତର ବିଶ୍ବସ୍ତରୀୟ ବିଶେଷଜ୍ଞମାନଙ୍କୁ ନେଇ ଏକ ପରାମର୍ଶ ସମିତି ଗଠନ କରାଯାଇଛି । ପରାମର୍ଶ ସମିତି ସର୍ବସମ୍ମତିକ୍ରମେ ସିଲିକନ ସେମିକଣ୍ଡକ୍ଟର ଫ୍ୟାବ/ ସିଲିକନ ଫଟୋନିକ୍ସ/ ସେନ୍ସସର/ ଡିସ୍କ୍ରିଟ ସେମିକଣ୍ଡକ୍ଟର ଫ୍ୟାବ ଏବଂ ଏଟିଏମିପ/ ଓଏସଟିର ସବୁ ପ୍ରଯୁକ୍ତି ନୋଡ୍ସ ନିମନ୍ତେ ଏକସମାନ ସମର୍ଥନ ପାଇଁ ସୁପାରିସ କରିଛି। ବାହନ, ବିଦ୍ୟୁତ ଏବଂ ଦୂରସଞ୍ଚାର ପ୍ରୟୋଗ ସମେତ ଅନ୍ୟାନ୍ୟ କାରଣରୁ ୪୫ ଏନଏମ ଏବଂ ତା’ଠାରୁ ଅଧିକ ନୋଡ୍ସର ଚାହିଦା ଖୁବ୍‌ ଅଧିକ ରହିଛି । ଏହାବ୍ୟତୀତ ଏହାର ଅଂଶଧନ ମୋଟ୍‌ ସେମିକଣ୍ଡକ୍ଟର ବଜାରରେ ପାଖାପାଖି ୫୦ ପ୍ରତିଶତ ରହିଛି ।
ସେପ୍ଟେମ୍ବର ୧୦ ତାରିଖରେ “କେନ୍ଦ୍ର – ରାଜ୍ୟ ବିଜ୍ଞାନ ସମ୍ମିଳନୀ”କୁ ଉଦଘାଟନ କରିବେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୧୦ତାରିଖ ଦିନ ପୂର୍ବାହ୍ନ ୧୦:୩୦ ରେ ଭିଡିଓ କନଫରେନ୍ସିଂ ମାଧ୍ୟମରେ କେନ୍ଦ୍ର-ରାଜ୍ୟ ବିଜ୍ଞାନ ସମ୍ମିଳନୀକୁ ଉଦଘାଟନ କରିବେ । ଏହି ଅବସରରେ ପ୍ରଧାନମନ୍ତ୍ରୀ ମଧ୍ୟ ସମାବେଶକୁ ସମ୍ବୋଧିତ କରିବେ । ଦେଶରେ ନବସୃଜନ ଏବଂ ଉଦ୍ୟୋଗକୁ ସୁଗମ କରିବା ପାଇଁ ପ୍ରଧାନମନ୍ତ୍ରୀଙ୍କ ନିରନ୍ତର ଉଦ୍ୟମକୁ ଦୃଷ୍ଟିରେ ରଖି ଏହି ପ୍ରଥମ ସମ୍ମିଳନୀ କେନ୍ଦ୍ର-ରାଜ୍ୟ ସମନ୍ୱୟ ଏବଂ ସହଯୋଗ ପ୍ରଣାଳୀକୁ ମଜବୁତ କରିବ – ସହଯୋଗୀ ସଂଘୀୟତା ଆଭିମୁଖ୍ୟରେ –ସମଗ୍ର ଦେଶରେ ଏକ ମଜବୁତ ବିଜ୍ଞାନ, ପ୍ରଯୁକ୍ତିବିଦ୍ୟା ଏବଂ ନବସୃଜନ ( ଏସ୍‍ଟିଆଇ) ଇକୋସିଷ୍ଟମ ପ୍ରତିଷ୍ଠା କରିବ । ୧୦-୧୧ ସେପ୍ଟେମ୍ବର ୨୦୨୨ ରେ ଅହମ୍ମଦାବାଦର ସାଇନ୍ସ ସିଟିରେ ଦୁଇ ଦିନିଆ ସମ୍ମିଳନୀ ଆୟୋଜନ କରାଯାଉଛି । ଏଥିରେ ଏସ୍‍ଟିଆଇ ଭିଜନ ୨୦୪୭ ସହିତ ଅଧିବେଶନରେ ବିଭିନ୍ନ ବିଷୟବସ୍ତୁ ଅନ୍ତର୍ଭୂକ୍ତ ହେବ; ରାଜ୍ୟଗୁଡିକରେ ଏସ୍‍ଟିଆଇ ପାଇଁ ଭବିଷ୍ୟତ ଅଭିବୃଦ୍ଧି ଲକ୍ଷ୍ୟ ଏବଂ ଦର୍ଶନ; ସ୍ୱାସ୍ଥ୍ୟ – ସମସ୍ତଙ୍କ ପାଇଁ ଡିଜିଟାଲ୍ ସ୍ୱାସ୍ଥ୍ୟ ସେବା; ୨୦୩୦ ସୁଦ୍ଧା ଆରଆଣ୍ଡଡି ରେ ଘରୋଇ କ୍ଷେତ୍ରର ବିନିଯୋଗକୁ ଦ୍ୱିଗୁଣିତ କରିବା; କୃଷି – କୃଷକଙ୍କ ଆୟର ଉନ୍ନତି ପାଇଁ ବୈଷୟିକ ହସ୍ତକ୍ଷେପ; ଜଳ – ସହଜରେ ପହଞ୍ଚାଯାଇ ପାରୁଥିବା ପାନୀୟ ଜଳ ଉତ୍ପାଦନ ପାଇଁ ଉଦ୍ଭାବନ; ଶକ୍ତି- ହାଇଡ୍ରୋଜେନ୍ ମିଶନରେ ଏସ୍‍ଆଣ୍ଡଟି ଭୂମିକା ସହିତ ସମସ୍ତଙ୍କ ପାଇଁ ସ୍ୱଚ୍ଛ ଶକ୍ତି; ଗଭୀର ମହାସାଗର ମିଶନ ଏବଂ ଉପକୂଳବର୍ତ୍ତୀ ରାଜ୍ୟ / କେନ୍ଦ୍ରଶାସିତ ଅଞ୍ଚଳ ଏବଂ ଦେଶର ଭବିଷ୍ୟତ ଅର୍ଥନୀତି ପାଇଁ ଏହାର ପ୍ରାସଙ୍ଗିକତା । ଏହି ଧରଣର ପ୍ରଥମ ସମ୍ମିଳନୀରେ ଗୁଜୁରାଟ ମୁଖ୍ୟମନ୍ତ୍ରୀ, କେନ୍ଦ୍ର ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା (ଏସ ଆଣ୍ଡ ଟି) ରାଷ୍ଟ୍ରମନ୍ତ୍ରୀ, ରାଜ୍ୟ ତଥା କେନ୍ଦ୍ରଶାସିତ ଅଞ୍ଚଳର ଏସ୍‍ଆଣ୍ଡଟି ମନ୍ତ୍ରୀ ଏବଂ ସଚିବ, ଶିଳ୍ପପତି, ଉଦ୍ୟୋଗୀ, ଏନଜିଓ, ଯୁବ ବୈଜ୍ଞାନିକ ଏବଂ ଛାତ୍ରଛାତ୍ରୀମାନେ ଅଂଶଗ୍ରହଣ କରିବେ ।
ସେପ୍ଟେମ୍ବର ୫ରେ ଜାତୀୟ ଶିକ୍ଷକ ପୁରସ୍କାର, ୨୦୨୨ର ବିଜେତାମାନଙ୍କ ସହ ପ୍ରଧାନମନ୍ତ୍ରୀଙ୍କ ଆଲୋଚନା

ଗୁରୁ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ସେପ୍ଟେମ୍ବର ୫, ୨୦୨୨ ଅପରାହ୍ନ ୪.୩୦ରେ ୭, ଲୋକକଲ୍ୟାଣ ମାର୍ଗ ଠାରେ ଜାତୀୟ ଶିକ୍ଷକ ପୁରସ୍କାର, ୨୦୨୨ର ବିଜେତାମାନଙ୍କ ସହ ଆଲୋଚନା କରିବେ । ପ୍ରତିବଦ୍ଧତା ଓ କଠିନ ପରିଶ୍ରମ ଦ୍ୱାରା କେବଳ ସ୍କୁଲ ଶିକ୍ଷାର ମାନ ନୁହେଁ ବରଂ ଛାତ୍ରଛାତ୍ରୀଙ୍କ ଜୀବନକୁ ସମୃଦ୍ଧ କରିଥିବା ଦେଶର କିଛି ଶ୍ରେଷ୍ଠ ଶିକ୍ଷକଙ୍କୁ ସେମାନଙ୍କ ଅଦ୍ୱିତୀୟ ଯୋଗଦାନ ପାଇଁ ସମ୍ମାନିତ କରିବା ଉଦ୍ଦେଶ୍ୟରେ ଶିକ୍ଷକମାନଙ୍କୁ ଜାତୀୟ ପୁରସ୍କାର ପ୍ରଦାନ କରାଯାଉଛି । ପ୍ରାଥମିକ ଓ ମାଧ୍ୟମିକ ବିଦ୍ୟାଳୟରେ କାର୍ଯ୍ୟରତ କୃତୀ ଶିକ୍ଷକମାନଙ୍କୁ ସ୍ୱୀକୃତି ପ୍ରଦାନ ପାଇଁ ଜାତୀୟ ଶିକ୍ଷକ ପୁରସ୍କାର ପ୍ରଦାନ କରାଯାଉଛି । ଚଳିତ ବର୍ଷ ତିନି ପର୍ଯ୍ୟାୟର କଠିନ ଏବଂ ସ୍ୱଚ୍ଛ ଅନଲାଇନ ପ୍ରକ୍ରିୟା ଦ୍ୱାରା ଦେଶର ବିଭିନ୍ନ ସ୍ଥାନରୁ ୪୫ ଶିକ୍ଷକଙ୍କୁ ଏହି ପୁରସ୍କାର ପାଇଁ ଚୟନ କରାଯାଇଛି ।
ସ୍ୱାସ୍ଥ୍ୟସେବା କ୍ଷେତ୍ରରେ ସହଯୋଗ ଲାଗି ଭାରତ ଓ ଜର୍ମାନୀ ମଧ୍ୟରେ ମିଳିତ ଘୋଷଣାନାମାକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ସ୍ୱାସ୍ଥ୍ୟସେବା କ୍ଷେତ୍ରରେ ସହଯୋଗ ଲାଗି ଭାରତ ଏବଂ ଜର୍ମାନୀ ମଧ୍ୟରେ ସ୍ୱାକ୍ଷରିତ ହୋଇଥିବା ଯୁଗ୍ମ ଘୋଷଣାନାମା(ଜେଡିଆଇ)କୁ ପିଛିଲା ଭାବେ ଅନୁମୋଦନ ମିଳିଛି । ଏହି ଘୋଷଣାନାମା 2017 ଜୁନ୍ 1 ତାରିଖରେ ସ୍ୱାକ୍ଷରିତ ହୋଇଥିଲା । ନିମ୍ନୋକ୍ତ କ୍ଷେତ୍ରରେ ସହଯୋଗ ଲାଗି ଉକ୍ତ ଜେଡିଆଇ ଉଦ୍ଦିଷ୍ଟ (କ) ସ୍ନାତୋକତ୍ତର ଶିକ୍ଷା; (ଖ) ସ୍ୱାସ୍ଥ୍ୟକର୍ମୀଙ୍କୁ ତାଲିମ୍; (ଗ) ଫାର୍ମାସୁଟିକାଲ୍ ଏବଂ ଫାର୍ମାକୋଇକୋନୋମିକ୍ସ; ଏବଂ (ଘ) ସ୍ୱାସ୍ଥ୍ୟ ଅର୍ଥବ୍ୟବସ୍ଥା । ଜେଡିଆଇର କାର୍ଯ୍ୟକାରୀତା ତଦାରଖ କରିବା ଲାଗି ଏବଂ ସହଯୋଗକୁ ବିସ୍ତୃତ ଭାବେ ଜାରି ରଖିବା ଲାଗି ଏହି ଯୁଗ୍ମ କାର୍ଯ୍ୟକାରୀ କମିଟି ଗଠନ କରାଯିବ ।
ପୁନଃନିର୍ବାଚିତ ରାଷ୍ଟ୍ରପତି ହାସନ ରୁହାନିଙ୍କୁ ପ୍ରଧାନମନ୍ତ୍ରୀଙ୍କ ଶୁଭକାମନା

ପୁନର୍ବାର ନିର୍ବାଚିତ ହୋଇଥିବା ଇରାନ୍ ର ରାଷ୍ଟ୍ରପତି ହାସନ ରୁହାନିଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି । ପ୍ରଧାନମନ୍ତ୍ରୀ ତାଙ୍କ ଶୁଭେଚ୍ଛା ବାର୍ତ୍ତାରେ କହିଛନ୍ତି , “ପୁନଃ ନିର୍ବାଚିତ ହୋଇଥିବାରୁ ମୋର ବନ୍ଧୁ ରାଷ୍ଟ୍ରପତି ହାସନ୍ ରୁହାନିଙ୍କୁ ହାର୍ଦ୍ଦିକ ଶୁଭକାମନା । ରାଷ୍ଟ୍ରପତି ହାସନ୍ ରୁହାନିଙ୍କ ପ୍ରଭାବୀ ନେତୃତ୍ୱ ବଳରେ ଇରାନ୍ ନୂଆ ଉଚ୍ଚତା ଛୁଇଁବା ଜାରି ରଖିବ । ଇରାନ୍ ସହ ରହିଥିବା ସ୍ୱତନ୍ତ୍ର ସମ୍ପର୍କକୁ ଆହୁରି ସୁଦୃଢ଼ କରିବା ଲାଗି ଭାରତ ପ୍ରତିଶ୍ରୁତିବଦ୍ଧ ।”
ରାଷ୍ଟ୍ରୀୟ ଆର୍ଥିକ ବିବରଣ ପ୍ରାଧିକରଣ ଗଠନ ପ୍ରସ୍ତାବକୁ କେନ୍ଦ୍ର କ୍ୟାବିନେଟର ମଞ୍ଜୁରି

ରାଷ୍ଟ୍ରୀୟ ଆର୍ଥିକ ବିବରଣ ପ୍ରାଧିକରଣ (ଏନଏଫଆରଏ) ପ୍ରତିଷ୍ଠା ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ମଞ୍ଜୁରି ମିଳିଛି । ଏନଏଫଆରଏ ପାଇଁ ଗୋଟିଏ ଅଧ୍ୟକ୍ଷ ପଦ, ତିନୋଟି ପୂର୍ଣ୍ଣକାଳୀନ ସଦସ୍ୟ ପଦ ଏବଂ ସଚିବଙ୍କ ପାଇଁ ଗୋଟିଏ ପଦବୀ ଗଠନ କରିବା ପ୍ରସ୍ତାବକୁ ମଧ୍ୟ ଅନୁମୋଦନ କରାଯାଇଛି । କମ୍ପାନୀ ଆଇନ, 2013 ଦ୍ୱାରା ଅଣାଯାଇଥିବା ପରିବର୍ତ୍ତନ ମଧ୍ୟରୁ ଗୋଟିଏ, ଅଡିଟ କାର୍ଯ୍ୟ ପାଇଁ ସ୍ୱତନ୍ତ୍ର ନିୟାମକ ରୂପରେ ଏନଏଫଆରଏର ପ୍ରତିଷ୍ଠା କରିବା ଏହି ନିଷ୍ପତ୍ତିର ଉଦ୍ଦେଶ୍ୟ । ଅର୍ଥ ମନ୍ତ୍ରଣାଳୟ ସଂଲଗ୍ନ ସ୍ଥାୟୀ ସମିତିର ସ୍ୱତନ୍ତ୍ର ସୁପାରିସ (ଏହାର 21ତମ ରିପୋର୍ଟ)ରେ ମଧ୍ୟ ଏହି ବ୍ୟବସ୍ଥା କରିବା ସାମିଲ ରହିଥିଲା । ପ୍ରଭାବ : ଏହି ନିଷ୍ପତ୍ତି ଦ୍ୱାରା ବିଦେଶ/ଦେଶରେ ନିବେଶଗତ ସୁଧାର, ଆର୍ଥିକ ବିକାଶରେ ବୃଦ୍ଧି, ଅନ୍ତର୍ଜାତୀୟ ପଦ୍ଧତି ଅନୁରୂପ କାରବାର, ଜଗତିକରଣର ଅନୁସମର୍ଥନ ଏବଂ ଅଡିଟ ବ୍ୟବସାୟର ନିରନ୍ତର ବିକାଶରେ ସହାୟତା ମିଳିପାରିବ । ନ୍ୟାୟ କ୍ଷେତ୍ର : ଆଇନର ଧାରା 132 ଅନ୍ତର୍ଗତ ଚାଟାର୍ଡ ଏକାଉଣ୍ଟାଣ୍ଟ ଏବଂ ସେମାନଙ୍କ ଫାର୍ମଗୁଡ଼ିକର ଯାଂଚ ଲାଗି ଏନଏଫଆରଏର କାର୍ଯ୍ୟକ୍ଷେତ୍ର ତାଲିକାଭୁକ୍ତ କମ୍ପାନୀ ଏବଂ ବୃହତ ଅଣତାଲିକାଭୁକ୍ତ କମ୍ପାନୀଗୁଡ଼ିକୁ କାର୍ଯ୍ୟକ୍ଷେତ୍ର ମଧ୍ୟକୁ ଆଣିବା, ଯେଉଁଥିପାଇଁ ନିୟମରେ ଆବଶ୍ୟକ ସୀମା ନିର୍ଦ୍ଧାରଣ କରାଯିବ । ଯେଉଁଠି ସାର୍ବଜନୀନ ସ୍ୱାର୍ଥ ନିହିତ ରହିଛି, ସେଠାରେ କେନ୍ଦ୍ର ସରକାର ଅନ୍ୟ ସଂସ୍ଥାଗୁଡ଼ିକୁ ମଧ୍ୟ ଯାଂଚ ଲାଗି ନିର୍ଦ୍ଦେଶ ଦେଇପାରିବେ । ଚାଟାର୍ଡ ଏକାଉଣ୍ଟାଣ୍ଟ ଆଇନ, 1949 ରେ ଥିବା ବ୍ୟବସ୍ଥା ଅନୁଯାୟୀ ଆଇସିଏଆଇର ନିହିତ ନିୟାମକ ଭୂମିକା ସାଧାରଣ ଭାବେ ଏହାର ସଦସ୍ୟ ଏବଂ ପ୍ରାଇଭେଟ ଲିମିଟେଡ କମ୍ପାନୀ ସହ ଜଡ଼ିତ ଅଡିଟ ସମ୍ପର୍କରେ ସ୍ୱତନ୍ତ୍ର ଭାବେ ଜାରି ରହିବ । ଆହୁରି ଥ୍ରେଶହୋଲ୍ଡ ସୀମା ତଳେ ସାର୍ବଜନୀନ ଅଣ-ତାଲିକାଭୁକ୍ତ କମ୍ପାନୀଗୁଡ଼ିକୁ ନିୟମରେ ଅଧିସୂଚିତ କରାଯିବ । ଗୁଣବତ୍ତା ସମୀକ୍ଷା ବୋର୍ଡ (କ୍ୟୁଆରବି) ମଧ୍ୟ ପ୍ରାଇଭେଟ ଲିମିଟେଡ କମ୍ପାନୀ, ନିର୍ଦ୍ଧାରିତ ଥ୍ରେଶହୋଲ୍ଡ ଠାରୁ କମ ସାର୍ବଜନୀନ ଅଣ-ତାଲିକାଭୁକ୍ତ କମ୍ପାନୀ ସମ୍ପର୍କରେ ଗୁଣବତ୍ତା ଅଡିଟ ଜାରି ରଖିବ । ଏଥିସହିତ ସେହି କମ୍ପାନୀଗୁଡ଼ିକର ଅଡିଟ ସମ୍ପର୍କରେ ମଧ୍ୟ ଏନଏଫଆରଏ ପକ୍ଷରୁ କ୍ୟୁଆରବିକୁ ଦାୟିତ୍ୱ ଦିଆଯାଇପାରେ । ଆହୁରି, ଆଇସିଏଆଇ ପରାମର୍ଶଦାତା ଭୂମିକା ତୁଲାଇବ ଏବଂ ଏକାଉଣ୍ଟିଂ ଏବଂ ଅଡିଟିଂର ମାନ ତଥା ନୀତି ସମ୍ପର୍କରେ ରାଷ୍ଟ୍ରୀୟ ଆର୍ଥିକ ବିବରଣ ପ୍ରାଧିକରଣକୁ ପରାମର୍ଶ ଦେବ ।
•	ଅମୃତସର, ବୋଧଗୟା, ନାଗପୁର, ସମ୍ବଲପୁର, ସିରମୌର, ବିଶାଖାପାଟଣା, ଜାମ୍ମୁରେ ନୂଆ ଆଇଆଇଏମର ସ୍ଥାୟୀ କ୍ୟାମ୍ପସ ପ୍ରତିଷ୍ଠା ଓ କାର୍ଯ୍ୟକ୍ଷମକୁ କ୍ୟାବିନେଟର ଅନୁମୋଦନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅମୃତସର, ବୋଧଗୟା, ନାଗପୁର, ସମ୍ବଲପୁର, ସିରମୌର, ବିଶାଖାପାଟଣା ଏବଂ ଜାମ୍ମୁରେ ଥିବା 7ଟି ନୂଆ ଇଣ୍ଡିଆନ ଇନଷ୍ଟିଟ୍ୟୁଟ ଅଫ ମେନେଜମେଣ୍ଟ (ଆଇଆଇଏମ)ର ସ୍ଥାୟୀ କ୍ୟାମ୍ପସ ପ୍ରତିଷ୍ଠା ଏବଂ ସେଗୁଡ଼ିକର କାର୍ଯ୍ୟକ୍ଷମକୁ ଅନୁମୋଦନ କରିଛନ୍ତି । ଏଥିପାଇଁ କ୍ୟାବିନେଟ ମୋଟ 3775.42 କୋଟି ଟଙ୍କାର ପୁନଃପୌନିକ ବ୍ୟୟବରାଦ (2990.96 କୋଟି ଟଙ୍କାର ଅଣ ପୁନଃପୌନିକ ଏବଂ 775.46 କୋଟି ଟଙ୍କାର ପୁନଃପୌନିକ ଖର୍ଚ୍ଚ)କୁ ମଧ୍ୟ ମଞ୍ଜୁରି ଦେଇଛନ୍ତି । 2015-16 ଏବଂ 2016-17 ଆର୍ଥିକ ବର୍ଷରେ ଏସବୁ ଆଇଆଇଏମ ପ୍ରତିଷ୍ଠା କରାଯାଇଥିଲା । ବର୍ତ୍ତମାନ ଏସବୁ ସଂସ୍ଥାନ ଅସ୍ଥାୟୀ କ୍ୟାମ୍ପସରେ ପରିଚାଳିତ ହେଉଛି । ଏସବୁ ସଂସ୍ଥାୟନ ନିର୍ମାଣ ପାଇଁ ମୋଟ 3775.42 କୋଟି ଟଙ୍କା ଖର୍ଚ୍ଚ କରାଯିବ ବୋଲି ଆକଳନ କରାଯାଇଛି । ଉପରୋକ୍ତ ଆଇଆଇଏମଗୁଡ଼ିକର ସ୍ଥାୟୀ କ୍ୟାମ୍ପସ ନିର୍ମାଣ କରାଯିବା ପାଇଁ ଆନୁମାନିକ ଖର୍ଚ୍ଚର ବିବରଣୀ ନିମ୍ନରେ ଦିଆଗଲା : ଆଇଆଇଏମ ଆନୁମାନିକ ବ୍ୟୟ ଆଇଆଇଏମ ଅମୃତସର 348.31 କୋଟି ଟଙ୍କା ଆଇଆଇଏମ ବୋଧଗୟା 411.72 କୋଟି ଟଙ୍କା ଆଇଆଇଏମ ନାଗପୁର 379.68 କୋଟି ଟଙ୍କା ଆଇଆଇଏମ ସମ୍ବଲପୁର 401.94 କୋଟି ଟଙ୍କା ଆଇଆଇଏମ ସିରମୌର 392.51 କୋଟି ଟଙ୍କା ଆଇଆଇଏମ ବିଶାଖାପାଟଣା 445.00 କୋଟି ଟଙ୍କା ଆଇଆଇଏମ ଜାମ୍ମୁ 424.93 କୋଟି ଟଙ୍କା ମୋଟ 2804.09 କୋଟି ଟଙ୍କା ଏଥିମଧ୍ୟରୁ ପ୍ରତ୍ୟେକ ଆଇଆଇଏମ 60,384 ବର୍ଗମିଟର କ୍ଷେତ୍ରରେ ନିର୍ମାଣ କରାଯିବ । ପ୍ରତ୍ୟେକ ଆଇଆଇଏମରେ 600 ଛାତ୍ରଛାତ୍ରୀଙ୍କ ସମ୍ପୂର୍ଣ୍ଣ ମୌଳିକ ସୁବିଧା ଉପଲବ୍ଧ ହେବ । ଏସବୁ ସଂସ୍ଥାନଗୁଡ଼ିକୁ 5 ବର୍ଷ ଲାଗି ପ୍ରତ୍ୟେକ ଛାତ୍ରଙ୍କ ପିଛା 5 ଲକ୍ଷ ଟଙ୍କାର ମଞ୍ଜୁରି ଦିଆଯାଇଛି । ଏହାପରେ ଆଶା କରାଯାଉଛି ଯେ ଏସବୁ ସଂସ୍ଥାନ ନିଜର ପରିଚାଳନା/ରକ୍ଷଣାବେକ୍ଷଣ ଖର୍ଚ୍ଚ ଅନ୍ତରୀଣ ଭାବେ ସଂଗୃହିତ ଅର୍ଥରାଶି ଜରିଆରେ କରିବେ । ଏସବୁ ସଂସ୍ଥାନର ସ୍ଥାୟୀ କ୍ୟାମ୍ପସର ନିର୍ମାଣ ଜୁନ 2021 ସୁଦ୍ଧା ସମ୍ପୂର୍ଣ୍ଣ ହେବ । ଏଥିସହିତ ସମସ୍ତ 20ଟି ଆଇଆଇଏମ ନିକଟରେ ନିଜସ୍ୱ କ୍ୟାମ୍ପସ ରହିବ । ଆଇଆଇଏମଗୁଡ଼ିକ ଛାତ୍ରଛାତ୍ରୀଙ୍କୁ ଶିକ୍ଷାଦାନ କରିବେ ଯାହାଦ୍ୱାରା ସେମାନେ ପେସାଦାର ପରିଚାଳକ ହୋଇପାରିବେ । ଏହି ମଞ୍ଜୁରି ଦ୍ୱାରା ଦେଶର ଆର୍ଥିକ ଏବଂ ଶିଳ୍ପ ବିକାଶକୁ ପ୍ରୋତ୍ସାହନ ମିଳିବ ।
ଗୁରୁ ସାହେବଙ୍କ ଦୃଷ୍ଟିଭଙ୍ଗୀ ସାକାର ପାଇଁ ଆମେ ଉଦ୍ୟମ ଜାରି ରଖିବୁ: ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ହେମକୁଣ୍ଡ ସାହେବ ରୋପୱେକୁ ନେଇ ଖୁସି ବ୍ୟକ୍ତ କରିବା ସହ ପ୍ରଶଂସା କରିଥିବା ଜାଠେଦାର ଶ୍ରୀ ଅକାଲ ତଖତ ସାହେବ, ଶିଖି ସମ୍ପ୍ରଦାୟର ସମ୍ମାନନୀୟ ସଦସ୍ୟଗଣ ଓ ପ୍ରମୁଖ ଆଧ୍ୟାତ୍ମିକ ବ୍ୟକ୍ତିତ୍ୱମାନଙ୍କୁ ଧନ୍ୟବାଦ ଜଣାଇଛନ୍ତି । ଗୁରୁ ସାହେବଙ୍କ ଦୃଷ୍ଟିଭଙ୍ଗୀ ସାକାର ପାଇଁ ଉଦ୍ୟମ ଜାରି କରିବାକୁ ସେ ସଙ୍ଗତକୁ ଆଶ୍ୱାସନା ଦେଇଛନ୍ତି । ପତ୍ର ସୂଚନା ବ୍ୟୁରୋର ଏକ ଟ୍ୱିଟ ଶୃଙ୍ଖଳର ଜବାବ ଦେଇ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି: “ଜାଠେଦାର ଶ୍ରୀ ଅକାଲ ତଖତ ସାହେବ, ଶିଖ ସମ୍ପଦ୍ରାୟର ସମ୍ମାନନୀୟ ସଦସ୍ୟଗଣ ଓ ପ୍ରମୁଖ ଆଧ୍ୟାତ୍ମିକ ବ୍ୟକ୍ତିତ୍ୱ ହେମକୁଣ୍ଡ ସାହେବ ରୋପୱେକୁ ନେଇ ଖୁସି ବ୍ୟକ୍ତି କରିଛନ୍ତି । ସେମାନଙ୍କ ଶୁଭେଚ୍ଛା ପାଇଁ ଧନ୍ୟବାଦ ଜଣାଉଛି ଓ ଗୁରୁ ସାହେବଙ୍କ ଦୃଷ୍ଟିଭଙ୍ଗୀ ସାକାର ପାଇଁ ପ୍ରୟାସ ଜାରି ରହିବ ବୋଲି ପ୍ରତିଶ୍ରୁତି ଦେଉଛି ।”
ବିଜ୍ଞାନ ଓ ଶିଳ୍ପ ଗବେଷଣା ପରିଷଦ (CSIR)ର ପ୍ଲାଟିନମ ଜୁବୁଲି ସମାରୋହକୁ ପ୍ରଧାନମନ୍ତ୍ରୀଙ୍କ ଉଦ୍ଘାଟନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (26.09.2016) ବିଜ୍ଞାନ ଓ ଶିଳ୍ପ ଗବେଷଣା ପରିଷଦ (CSIR)ର 75ବର୍ଷ ପ୍ରତିଷ୍ଠା ଦିବସ ଉପଲକ୍ଷେ ଆୟୋଜିତ ପ୍ଲାଟିନମ ଜୁବିଲି ସମାରୋହକୁ ଉଦଘାଟନ କରିଥିଲେ । ପ୍ରଧାନମନ୍ତ୍ରୀ ଏହି ଅବସରରେ ସିଏସଆଇଆରର ବିଭିନ୍ନ କାର୍ଯ୍ୟକ୍ରମ ଉପରେ ଆୟୋଜିତ ଏକ ପ୍ରଦର୍ଶନୀକୁ ବୁଲି ଦେଖିଥିଲେ । କିଛି ଔଷଧୀୟ ଏବଂ ସୁଗନ୍ଧିତ ଚାରା ଦେଶ ଉଦ୍ଦେଶ୍ୟରେ ସେ ସମର୍ପିତ କରିଥିଲେ । ହାଇଦ୍ରାବାଦ, କୁଡାଲୋର, ଜାମ୍ମୁ, ଜୋରହାଟ ଏବଂ ପାଲମପୁର ଆଦି ବିଭିନ୍ନ ସ୍ଥାନରୁ କୃଷକମାନଙ୍କ ସହିତ ଆଲୋଚନା କରିଥିଲେ । ଏହି ଅବସରରେ ସେ କହିଥିଲେ ଯେ ଗଣତନ୍ତ୍ର ଗଢଣର ପ୍ରମାଣ, ଅଲିଭା ଚିହ୍ନ ଭଳି ସିଏସଆଇଆର ଜୀବନର ପ୍ରତି କ୍ଷେତ୍ର ଉପରେ ଏକ ଅଲିଭା ଛାପ ଛାଡି ଦେଇଛି । ଉଚିତ ହିତାଧିକାରୀମାନଙ୍କ ପାଖରେ ପ୍ରଯୁକ୍ତି ବିଦ୍ୟା ପହଂଚାଇବାକୁ ସିଏସଆଇଆର ‘ପ୍ରଯୁକ୍ତି ବିଦ୍ୟାର ସରଳ ଓ ସହଜ ବ୍ୟବସାୟ’ ସୃଷ୍ଟି କରିବା ପାଇଁ ସେ ଆହ୍ୱାନ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ କୌଣସି ଦେଶ ବିଜ୍ଞାନ ଏବଂ ପ୍ରଯୁକ୍ତି ବିଦ୍ୟାର ଉଚିତ ବ୍ୟବହାର ନ କରିବା ପର୍ଯ୍ୟନ୍ତ ତାହାର ବିକାଶ ସମ୍ଭବ ହୋଇପାରିନାହିଁ ବୋଲି ଇତିହାସ ସାକ୍ଷୀ ରହିଛି । ସେ କହିଥିଲେ ଯେ ସାଧାରଣ ଲୋକଙ୍କ ପାଇଁ ଯାହା ଲାଭଦାୟକ ହୋଇଥାଏ ତାହା ହିଁ ହେଉଛି ସଫଳ ପ୍ରଯୁକ୍ତି ବିଦ୍ୟା । ଦୀର୍ଘ 75 ବର୍ଷ ଧରି ଦେଶକୁ ସେବା ଯୋଗାଇ ଆସୁଥିବାରୁ ସିଏସଆଇଆରକୁ ଅଭିନନ୍ଦନ ଜଣାଇ ପ୍ରଧାନମନ୍ତ୍ରୀ କହିଥିଲେ ଯେ ଆଗାମୀ ଦିନରେ ଏହି ସଂସ୍ଥାଠାରୁ ଅନେକ କିଛି ଆଶା ରଖାଯାଇଛି । ଏହି ଶତାବ୍ଦୀରେ ପ୍ରଯୁକ୍ତି ବିଦ୍ୟା ଦ୍ୱାରା ପରିଚାଳିତ ବିଜ୍ଞାନକୁ ନାଗରୀକମାନଙ୍କ ସହ ସଂଯୋଗ କରିବା ଗୁରୁତ୍ୱପୂର୍ଣ୍ଣ । ପ୍ରଧାନମନ୍ତ୍ରୀ କହିଥିଲେ ଯେ ସିଏସଆଇଆର ପରୀକ୍ଷାଗାରରେ ଅଧିକରୁ ଅଧିକ ସଂଖ୍ୟାରେ ଛାତ୍ରମାନଙ୍କୁ ସୁଯୋଗ ଦିଆଯିବା ପାଇଁ ପଦକ୍ଷେପ ନିଆଯିବାର ଆବଶ୍ୟକତା ରହିଛି । ସେ କହିଥିଲେ ଯେ ଦେଶରେ ନୂତନ ଉଦ୍ୟୋଗଗୁଡିକର ପ୍ରତିଷ୍ଠା କ୍ଷେତ୍ରରେ ସିଏସଆଇଆରର ମୁଖ୍ୟ ଭୂମିକା ରହିଛି । କୃଷି ଉତ୍ପାଦନ ଉପରେ ଆଲୋକପାତ କରି ସେ କହିଥିଲେ ଯେ ସର୍ବଦା ‘ଏକ ବିନ୍ଦୁ ଜଳ, ଅଧିକ ଖାଦ୍ୟଶସ୍ୟ’ ଉପରେ ଜୋର ଦେଇଆସିଛନ୍ତି, ଅନ୍ୟଟି ‘ଏକ ଇଞ୍ଚ ଜମି, ବହୁବିଧ ଫସଲ’ ହେବା ଦରକାର । ପ୍ରଧାନମନ୍ତ୍ରୀ ନିଜର ଅଭିଭାଷଣ ରଖିବା ପରେ ମଞ୍ଚରୁ ଓହ୍ଲାଇ ଆସି ବିଜ୍ଞାନ ଭବନଠାରେ ଏହି ଅବସରରେ ଉପସ୍ଥିତ ସ୍କୁଲ ଛାତ୍ରଛାତ୍ରୀମାନଙ୍କ ସହିତ କଥାବାର୍ତ୍ତା କରିଥିଲେ ।
ଷଷ୍ଠ ଭାରତ-ଜର୍ମାନୀ ଆନ୍ତଃ- ସରକାରୀ ପରାମର୍ଶର ମିଳିତ ଅଧିବେଶନରେ ସହ-ଅଧ୍ୟକ୍ଷତା କରିଛନ୍ତି ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜର୍ମାନ ରିପବ୍ଲିକର ଚାନସେଲର ମାନ୍ୟବର ଶ୍ରୀ ଓଲାଫ୍ ସ୍କୋଲଜ୍‌ଙ୍କ ସହିତ ଭାରତ–ଜର୍ମାନୀ ଆନ୍ତଃ ସରକାରୀ ପରାମର୍ଶ (ଆଇଜିସି) ର ମିଳିତ ଅଧିବେଶନରେ ସହ ଅଧ୍ୟକ୍ଷତା କରିଛନ୍ତି । ପ୍ରାରମ୍ଭିକ ମନ୍ତବ୍ୟରେ ଉଭୟ ନେତା ଦ୍ୱିପାକ୍ଷିକ ସମ୍ପର୍କର ମୁଖ୍ୟ ଦିଗକୁ ପ୍ରତିଫଳିତ କରିବା ସହିତ ଆଞ୍ଚଳିକ ଏବଂ ବିଶ୍ୱସ୍ତରୀୟ ପ୍ରସଙ୍ଗରେ ଅଂଶୀଦାର ଦୃଷ୍ଟିକୋଣକୁ ଗୁରୁତ୍ୱପ୍ରଦାନ କରିଥିଲେ । ପ୍ରଧାନମନ୍ତ୍ରୀ ଗୁରୁତ୍ୱାରୋପ କରିଛନ୍ତି ଯେ ଭାରତ–ଜର୍ମାନୀ ସହଭାଗୀତା ବର୍ତ୍ତମାନର ଦୁନିଆରେ ଏକ ସଫଳତାର ଉଦାହରଣ ହୋଇପାରେ । ସେ ଭାରତର ଆତ୍ମନିର୍ଭର ଭାରତ ଅଭିଯାନରେ ଜର୍ମାନୀର ଅଂଶଗ୍ରହଣ ପାଇଁ ନିମନ୍ତ୍ରଣ କରିଥିଲେ । ଅଂଶଗ୍ରହଣକାରୀ ମନ୍ତ୍ରୀ ଏବଂ ଉଭୟ ପକ୍ଷର ଅଧିକାରୀମାନେ ଆଇଜିସିର ବିଭିନ୍ନ ଦିଗ ଉପରେ ସେମାନଙ୍କର ବିସ୍ତୃତ ରିପୋର୍ଟ ଉପସ୍ଥାପନ କରିଥିଲେ: ବୈଦେଶିକ ବ୍ୟାପାର ଏବଂ ସୁରକ୍ଷା ଅର୍ଥନୈତିକ, ଆର୍ଥିକ ନୀତି, ବୈଜ୍ଞାନିକ ଏବଂ ସାମାଜିକ ବିନିମୟ ଜଳବାୟୁ, ପରିବେଶ, ସ୍ଥାୟୀ ବିକାଶ ଏବଂ ଶକ୍ତି ଅର୍ଥମନ୍ତ୍ରୀ ଶ୍ରମତୀ ର୍ନିମଳା ସୀତାରମଣ; ବୈଦେଶିକ ବ୍ୟାପାର ମନ୍ତ୍ରୀ ଡକ୍ଟର ଏସ ଜୟଶଙ୍କର; ବିଜ୍ଞାନ ଏବଂ ପ୍ରଯୁକ୍ତିବିଦ୍ୟା ଏବଂ ଭୂ ବିଜ୍ଞାନ ରାଷ୍ଟ୍ରମନ୍ତ୍ରୀ ଡକ୍ଟର ଜିତେନ୍ଦ୍ର ସିଂହ; ଏବଂ ଡିପିଆଇଆଇଟି ସଚିବ ଶ୍ରୀ ଅନୁରାଗ ଜୈନ ଭାରତ ପକ୍ଷରୁ ଉପସ୍ଥାପନା କରିଥିଲେ । ସବୁଜ ଏବଂ ସ୍ଥାୟୀ ବିକାଶ ସହଭାଗିତା ପ୍ରତିଷ୍ଠା ପାଇଁ ମିଳିତ ଘୋଷଣାନାମା ଚିଠା (ଜେଡିଆଇ) ପ୍ରଧାନମନ୍ତ୍ରୀ ଏବଂ ଚାନସେଲର ସ୍କୋଲଜଙ୍କ ଦସ୍ତଖତ ସହିତ ସର୍ବଦଳୀୟ ଅଧିବେଶନ ସମାପ୍ତ ହୋଇଛି । ଏହି ସହଭାଗୀତା ଏସ୍‍ଡିଜିଏସ୍‍ ଏବଂ ଜଳବାୟୁ କାର୍ଯ୍ୟ ଉପରେ ଭାରତ–ଜର୍ମାନୀ ସହଯୋଗ ପାଇଁ ଏକ ସମ୍ପୂର୍ଣ୍ଣ–ସରକାରୀ ଆଭିମୁଖ୍ୟ ଧାର୍ଯ୍ୟ କରିଛି, ଯାହା ଅଧୀନରେ ୨୦୩୦ ପର୍ଯ୍ୟନ୍ତ ନୂତନ ତଥା ଅତିରିକ୍ତ ବିକାଶ ସହାୟତା ପାଇଁ ଜର୍ମାନୀ ଏକ ଅଗ୍ରୀମ ପ୍ରତିଶ୍ରୁତି ଭାବେ ୧୦ ବିଲିୟନ ୟୁରୋ ଦେବାକୁ ରାଜି ହୋଇଛି । ଏହି ଜେଡିଆଇ ମଧ୍ୟ ସହଭାଗୀତାକୁ ଉଚ୍ଚ ସ୍ତରୀୟ ସମନ୍ୱୟ ଏବଂ ରାଜନୈତିକ ଦିଗ ପ୍ରଦାନ କରିବାକୁ ଆଇଜିସି ମଧ୍ୟରେ ଏକ ମନ୍ତ୍ରୀସ୍ତରୀୟ ବ୍ୟବସ୍ଥା ସୃଷ୍ଟି କରିବ । ଆଇଜିସି ପରେ ଏକ ମିଳିତ ବିବୃତ୍ତି ଗ୍ରହଣ କରାଯାଇଥିଲା, ଯାହା ଏଠାରେ ଦେଖାଯାଇପାରେ ଦ୍ୱିପାକ୍ଷିକ ମନ୍ତ୍ରୀସ୍ତରୀୟ ବୈଠକରେ ଅନେକ ଚୁକ୍ତିନାମା ହୋଇଥିଲା । ତାଲିକା ଏଠାରେ ଦେଖାଯାଇପାରେ
ଅରୁଣାଚଳ ପ୍ରଦେଶର ପର୍ଶୁରାମ କୁଣ୍ଡ ମହୋତ୍ସବର ଝଲକ ଶେୟାର କଲେ ପ୍ରଧାନମନ୍ତ୍ରୀ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅରୁଣାଚଳ ପ୍ରଦେଶର ପର୍ଶୁରାମ କୁଣ୍ଡ ମହୋତ୍ସବର ଝଲକ ଶେୟାର କରିଛନ୍ତି । ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ଟ୍ୱିଟ ଥ୍ରେଡ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି; “ଏକ ଆନନ୍ଦଦାୟକ ଅଭିଜ୍ଞତା ଭଳି ପ୍ରତୀତ ହେଉଛି, ଅରୁଣାଚଳ ପ୍ରଦେଶ ସମ୍ପର୍କରେ ଜାଣିବା ପାଇଁ ଏକ ନିଆରା ସୁଯୋଗ ।”
ମହାତ୍ମା ଗାନ୍ଧୀଙ୍କ 150ତମ ଜୟନ୍ତୀରେ କଏଦୀମାନଙ୍କୁ ସ୍ୱତନ୍ତ୍ର କ୍ଷମା ପ୍ରସ୍ତାବ ଉପରେ କ୍ୟାବିନେଟ ମୋହର

ମହାତ୍ମା ଗାନ୍ଧୀଙ୍କ 150ତମ ଜୟନ୍ତୀ ଅବସରରେ କଏଦୀମାନଙ୍କୁ ସ୍ୱତନ୍ତ୍ର କ୍ଷମା ପ୍ରଦାନ କରାଯିବା ପ୍ରସ୍ତାବକୁ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଏହି ନିଷ୍ପତି ନିଆଯାଇଛି । ମହାତ୍ମା ଗାନ୍ଧୀଙ୍କ 150ତମ ଜୟନ୍ତୀ ଅବସରରେ ନିମ୍ନଲିଖିତ ଶ୍ରେଣୀର କଏଦୀମାନଙ୍କୁ ସ୍ୱତନ୍ତ୍ର କ୍ଷମା ପ୍ରଦାନ କରାଯିବ ଏବଂ ସେମାନଙ୍କୁ ତିନୋଟି ପର୍ଯ୍ୟାୟରେ ମୁକ୍ତ କରାଯିବ । ପ୍ରଥମ ପର୍ଯ୍ୟାୟରେ ବନ୍ଦୀମାନଙ୍କୁ 2 ଅକ୍ଟୋବର, 2018 (ମହାତ୍ମା ଗାନ୍ଧୀଙ୍କ ଜୟନ୍ତୀ)ରେ ମୁକ୍ତ କରାଯିବ । ଦ୍ୱିତୀୟ ପର୍ଯ୍ୟାୟରେ କଏଦୀମାନଙ୍କୁ 10 ଏପ୍ରିଲ 2019 (ଚମ୍ପାରଣ ସତ୍ୟାଗ୍ରହର ବର୍ଷପୂର୍ତ୍ତୀ)ରେ ମୁକ୍ତ କରାଯିବ । ତୃତୀୟ ପର୍ଯ୍ୟାୟରେ କଏଦୀମାନଙ୍କୁ 02 ଅକ୍ଟୋବର, 2019 (ମହାତ୍ମା ଗାନ୍ଧୀଙ୍କ ଜୟନ୍ତୀ)ରେ ମୁକ୍ତ କରାଯିବ । 1. ମହିଳା କଏଦୀ ଯେଉଁମାନଙ୍କର ଆୟୁ 55 ବର୍ଷ କିମ୍ବା ତା’ଠାରୁ ଅଧିକ ହୋଇଥିବ ଏବଂ ଯିଏ ନିଜ 50 ପ୍ରତିଶତ ବାସ୍ତବିକ ଦଣ୍ଡାଦେଶ ଅବଧି ପୂରଣ କରିସାରିଥିବେ । 2. ସେପରି କିନ୍ନର କଏଦୀ ଯେଉଁମାନଙ୍କ ବୟସ 55 ବର୍ଷ କିମ୍ବା ତତୋଧିକ ହୋଇଥିବ ଏବଂ ଯେଉଁମାନେ ନିଜ 50 ପ୍ରତିଶତ ବାସ୍ତବିକ ଦଣ୍ଡର ଅବଧି ପୂରଣ କରିସାରିଥିବେ । 3. ସେପରି ପୁରୁଷ କଏଦୀ ଯେଉଁମାନଙ୍କର ବୟସ 60 ବର୍ଷ କିମ୍ବା ତତୋଧିକ ହୋଇଥିବ ଏବଂ ସେ ନିଜର 50 ପ୍ରତିଶତ ବାସ୍ତବିକ ଦଣ୍ଡ ଅବଧି ପୂରଣ କରିସାରିଥିବେ । 4. ସେପରି ଦିବ୍ୟାଙ୍ଗ/ଶାରୀରିକ ଭାବେ 70 ପ୍ରତିଶତ କିମ୍ବା ତା’ଠାରୁ ଅଧିକ ଅକ୍ଷମତା କଏଦୀ ଯେଉଁମାନେ ନିଜ 50 ପ୍ରତିଶତ ବାସ୍ତବିକ ଦଣ୍ଡ ଅବଧି ପୂରଣ କରିନେଇଥିବେ । 5. ସେପରି ଦୋଷୀ ସାବ୍ୟସ୍ତ କଏଦୀ ଯିଏକି ନିଜ ଦୁଇ ତୃତୀୟାଂଶ (66%) ଦଣ୍ଡ ଅବଧି ସମ୍ପୂର୍ଣ୍ଣ କରିସାରିଥିବେ । ମୃତ୍ୟୁଦଣ୍ଡ ସଜା ଭୋଗୁଥିବା କିମ୍ବା ମୃତ୍ୟୁଦଣ୍ଡ କୋହଳ କରାଯାଇ ଆଜୀବନ କାରାବାସରେ ପରିଣତ କରାଯାଇଥିବା କଏଦୀଙ୍କୁ ସ୍ୱତନ୍ତ୍ର କ୍ଷମା ଦିଆଯିବ ନାହିଁ । ଏହାବ୍ୟତୀତ ଯୌତୁକ ମୃତ୍ୟୁ, ବଳାତ୍କାର, ମାନବ ଚାଲାଣ ଏବଂ ପୋଟା, ୟୁଏପିଏ, ଟାଡା, ଏଫଆଇସିଏନ, ପୋକ୍ସୋ ଏକ୍ଟ, ବେଆଇନ ଅର୍ଥ କାରବାର, ଫେମା, ଏନଡିପିଏସ, ଦୁର୍ନୀତି ନିରାକରଣ ଅଧିନିୟମ ଆଦିର ଦୋଷୀଙ୍କୁ ମଧ୍ୟ ଏଥିରେ ସାମିଲ କରାଯିବ ନାହିଁ । ଗୃହ ମନ୍ତ୍ରଣାଳୟ ସମସ୍ତ ଯୋଗ୍ୟ କଏଦୀଙ୍କ ମାମଲାରେ ଚିହ୍ନଟ ଲାଗି ସମସ୍ତ ରାଜ୍ୟ ଏବଂ କେନ୍ଦ୍ରଶାସିତ ପ୍ରଦେଶକୁ ପରାମର୍ଶ ଜାରି କରିବ । ରାଜ୍ୟ ସରକାର ଏବଂ କେନ୍ଦ୍ରଶାସିତ ପ୍ରଦେଶ ପ୍ରଶାସନକୁ ଏହି ମାମଲାରେ ଯାଞ୍ଚ ଲାଗି ଏକ ସମିତି ଗଠନ କରିବା ଲାଗି ପରାମର୍ଶ ଦିଆଯାଇଛି । ରାଜ୍ୟ ସରକାର ଏହି ସମିତିର ସୁପାରିସକୁ ରାଜ୍ୟପାଳଙ୍କ ନିକଟକୁ ବିଚାର ଏବଂ ସମ୍ବିଧାନର ଧାରା 161ର ଅନ୍ତର୍ଗତ ମଞ୍ଜୁରି ଲାଗି ପଠାଇବେ । ମଞ୍ଜୁରି ମିଳିବା ପରେ କଏଦୀମାନଙ୍କୁ 02 ଅକ୍ଟୋବର 2018, 10 ଏପ୍ରିଲ 2019 ଏବଂ 02 ଅକ୍ଟୋବର 2019ରେ ମୁକ୍ତ କରାଯିବ ।
ଘରୋଇ ପରମାଣୁ ଉଦ୍ୟୋଗରେ ଆସିବ ବ୍ୟାପକ ପରିବର୍ତ୍ତନ

ଭାରତର ଘରୋଇ ପରମାଣୁ ଶକ୍ତି କାର୍ଯ୍ୟକ୍ରମକୁ ଆହୁରି ଦ୍ରୁତ କରିବା ଏବଂ ଦେଶର ପରମାଣୁ ଉଦ୍ୟୋଗକୁ ପ୍ରୋତ୍ସାହନ ଦେବା ଲାଗି ଏକ ଗୁରୁତ୍ୱପୂର୍ଣ୍ଣ ନିଷ୍ପତ୍ତି ନିଆଯାଇଛି । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଆଜି ଅନୁଷ୍ଠିତ କେନ୍ଦ୍ର କ୍ୟାବିନେଟ ବୈଠକରେ ଦେଶରେ 10ଟି ସ୍ୱଦେଶୀ ଚାପଯୁକ୍ତ ଭାରୀ ଜଳ ରିଆକ୍ଟର (ପିଏଚଡବ୍ଲୁଆର)ନିର୍ମାଣ କରାଯିବା ପ୍ରସ୍ତାବକୁ ଅନୁମୋଦନ ମିଳିଛି । ଏହି ପ୍ଲାଣ୍ଟଗୁଡ଼ିକର ମୋଟ ବିଦ୍ୟୁତ ଉତ୍ପାଦନ କ୍ଷମତା 7 ହଜାର ମେଗାୱାଟ ହେବ । ଏହି 10ଟି ପିଏଚଡବ୍ଲୁଆର ପ୍ରକଳ୍ପ ଦ୍ୱାରା ଦେଶରେ ପରମାଣୁ ଶକ୍ତି ଉତ୍ପାଦନ କ୍ଷମତା ବୃଦ୍ଧି ପାଇବ । ଭାରତରେ ବର୍ତମାନ 22ଟି ପରମାଣୁ ପ୍ଲାଂଟରୁ 6780 ମେଗାୱାଟ ବିଦ୍ୟୁତଶକ୍ତି ଉତ୍ପାଦନ ହେଉଛି । 2021-22 ସୁଦ୍ଧା ବର୍ତ୍ତମାନ ନିର୍ମାଣାଧୀନ ପ୍ରକଳ୍ପରୁ ଆହୁରି 6700 ମେଗାୱାଟ ବିଦ୍ୟୁତଶକ୍ତି ଉତ୍ପାଦନ ଲାଗି ଲକ୍ଷ୍ୟ ରଖାଯାଇଛି । ସରକାର ଗଠନର 3 ବର୍ଷ ପୂର୍ତି ଅବସରରେ ପ୍ରଶାସନକୁ ଅଧିକ ଲୋକାଭିମୁଖୀ କରିବା ଉଦ୍ଦେଶ୍ୟରେ ଭାରତୀୟ ପରମାଣୁ ବିଦ୍ୟୁତ କ୍ଷେତ୍ରରେ ପ୍ରଥମ ଥର ଲାଗି ସମ୍ପୂର୍ଣ୍ଣ ସ୍ୱଦେଶୀ ଜ୍ଞାନକୌଶଳରେ ଉପରୋକ୍ତ 10ଟି ପରମାଣୁ ବିଦ୍ୟୁତ ଶକ୍ତିକେନ୍ଦ୍ର ନିର୍ମାଣ କରାଯିବ । ଯାହା ଏହି କ୍ଷେତ୍ରରେ ମେକ୍ ଇନ୍ ଇଣ୍ଡିଆ ଲକ୍ଷ୍ୟ ସାଧିତ କରିବାରେ ସଫଳ ହେବ । ଏଥିପାଇଁ ଘରୋଇ ଉଦ୍ୟୋଗଗୁଡ଼ିକ ପାଇଁ 70 ହଜାର କୋଟି ଟଙ୍କାର ଉତ୍ପାଦନ ଅର୍ଡର ଦିଆଯାଇଛି । ଏହା ଭାରତର ପରମାଣୁ ଶିଳ୍ପ ଜଗତରେ ବ୍ୟାପକ ପରିବର୍ତ୍ତନ ଆଣିବା ସହ ଟେକ୍ନୋଲୋଜି ମଧ୍ୟମରେ ଘରୋଇ ଶିଳ୍ପ ଦକ୍ଷତାରେ ବୃଦ୍ଧି କରିବ । ଏହି ପ୍ରକଳ୍ପ ଦ୍ୱାରା 33,400 ପ୍ରତ୍ୟକ୍ଷ ଏବଂ ପରୋକ୍ଷ ନିଯୁକ୍ତି ସୁଯୋଗ ସୃଷ୍ଟି ହେବ । ଘରୋଇ ଉଦ୍ୟୋଗୁ ବିନିର୍ମାଣ ଅର୍ଡର ଦିଆଯାଉଥିବାରୁ ଏହା ଭାରତକୁ ପରମାଣୁ ବିଦ୍ୟୁତ ଶକ୍ତି ସରଞ୍ଜାମ ନିର୍ମାଣର ଏକ ଶକ୍ତିକେନ୍ଦ୍ରରେ ପରିଣତ କରିବ । ଏହି 10ଟି ରିଆକ୍ଟରରେ ଅତ୍ୟାଧୁନିକ ଟେକ୍ନୋଲଜି ଏବଂ ଉଚ୍ଚସ୍ତରୀୟ ସୁରକ୍ଷା ବ୍ୟବସ୍ଥାର ଉପଯୋଗ କରାଯାଇଛି । କ୍ୟାବିନେଟର ଏହି ନିଷ୍ପତ୍ତି ଭାରତର ବୈଜ୍ଞାନିକ ଗୋଷ୍ଠୀ ମଧ୍ୟରେ ସେମାନଙ୍କ ଦକ୍ଷତା ନେଇ ଏକ ଦୃଢ଼ ଆତ୍ମବିଶ୍ୱାସ ସୃଷ୍ଟି କରିବ । ଭାରତକୁ ସ୍ୱଚ୍ଛ ଇନ୍ଧନ ଯୋଗାଇବା, ଅଙ୍ଗାରକାମ୍ଳ ବାଷ୍ପ ନିର୍ଗମନ ହ୍ରାସ କରିବା ସହ ଭାରତରେ ଶିଳ୍ପାୟନ ଆଗେଇ ନେବାର ଲାଗି ରଖାଯାଇଥିବା ଲକ୍ଷ୍ୟ କ୍ୟାବିନେଟର ଏହି ନିଷ୍ପତ୍ତିରେ ପ୍ରତିଫଳିତ ହୋଇଛି । ଏହାମଧ୍ୟ ବିଶ୍ୱ ଜଳବାୟୁ ପରିବର୍ତ୍ତନ ନିରାକରଣ ଲାଗି ଭାରତର ପ୍ରତିଶ୍ରୁତିବଦ୍ଧତାକୁ ଜାହିର କରୁଛି ।
ପ୍ରଧାନମନ୍ତ୍ରୀଙ୍କୁ ସାକ୍ଷାତ କଲେ ମିଶନ ଶୌର୍ଯ୍ୟ ଦଳର ସଦସ୍ୟମାନେ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ସହିତ ଆଜି (ଶୁକ୍ରବାର) ମହାରାଷ୍ଟ୍ରର 10 ଜଣିଆ ଜନଜାତି ଛାତ୍ରଛାତ୍ରୀ ଦଳ ସାକ୍ଷାତ କରିଥିଲେ । ଛାତ୍ରଛାତ୍ରୀମାନେ ମହାରାଷ୍ଟ୍ର ସରକାରଙ୍କ ଆଦିବାସୀ ବିକାଶ ବିଭାଗର ‘ମିଶନ ଶୌର୍ଯ୍ୟ’ ପଦକ୍ଷେପର ଅଂଶବିଶେଷ । ଏହି ଛାତ୍ର ସମୂହର 5 ଜଣ ଛାତ୍ରଛାତ୍ରୀ ମଇ 2018ରେ ସଫଳତାପୂର୍ବକ ଏଭରେଷ୍ଟ ଶୃଙ୍ଗ ଆରୋହଣ କରିଥିଲେ । ଛାତ୍ରଛାତ୍ରୀମାନେ ପ୍ରଶିକ୍ଷଣ ଏବଂ ଏଭରେଷ୍ଟ ଶୃଙ୍ଗ ଚଢିବା ବେଳେ ନିଜର ଅନୁଭୂତିକୁ ପ୍ରଧାନମନ୍ତ୍ରୀଙ୍କ ଆଗରେ ବର୍ଣ୍ଣନା କରିଥିଲେ । ପ୍ରଧାନମନ୍ତ୍ରୀ ଛାତ୍ରମାନଙ୍କୁ ସେମାନଙ୍କ ଉପଲବ୍ଧି ପାଇଁ ଖୁସି ଜାହିର କରି ଶୁଭେଚ୍ଛା ଜଣାଇଥିଲେ । ଛାତ୍ରଛାତ୍ରୀମାନଙ୍କୁ ନିୟମିତ ଭାବେ କ୍ରୀଡା କ୍ଷେତ୍ରରେ ନିଜକୁ ନିୟୋଜିତ କରିବା ପାଇଁ ପ୍ରଧାନମନ୍ତ୍ରୀ ପ୍ରୋତ୍ସାହିତ କରିଥିଲେ । ଏହି ଅବସରରେ ପ୍ରଧାନମନ୍ତ୍ରୀ ପ୍ରତ୍ୟେକଙ୍କୁ ପୁରସ୍କୃତ କରିଥିଲେ । ମହରାଷ୍ଟ୍ର ମୁଖ୍ୟମନ୍ତ୍ରୀ ଦେବେନ୍ଦ୍ର ଫଡନବୀସ ଏବଂ କେନ୍ଦ୍ର ଗୃହ ରାଷ୍ଟ୍ରମନ୍ତ୍ରୀ ଶ୍ରୀ ହଂସରାଜ ଅହୀର ମଧ୍ୟ ଏହି ସମୟରେ ଉପସ୍ଥିତ ଥିଲେ ।
ପୁନରୁତ୍ଥାନ ଲାଗି ଶିକ୍ଷା କ୍ଷେତ୍ରରେ ନେତୃତ୍ୱ ସଂକ୍ରାନ୍ତ ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଉଦବୋଧନ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ନୂଆଦିଲ୍ଲୀରେ ପୁନରୁତ୍ଥାନ ଲାଗି ଶିକ୍ଷା କ୍ଷେତ୍ରରେ ଏକାଡେମିକ ନେତୃତ୍ୱ ସଂକ୍ରାନ୍ତ ଏକ ସମ୍ମିଳନୀରେ ଉଦବୋଧନ ଦେଇଛନ୍ତି । ସେ କହିଥିଲେ ଯେ ଯେତେବେଳେ କୌଣସି ପୁନରୁତ୍ଥାନ କିମ୍ବା ପୁନର୍ଜାଗରଣ ବିଷୟରେ ଚିନ୍ତା କରିଥାଏ ତ’ ପ୍ରଥମ ଚିତ୍ର ଯାହା ମନକୁ ଆସିଥାଏ, ତାହା ସ୍ୱାମୀ ବିବେକାନନ୍ଦଙ୍କର ହୋଇଥାଏ, ଯିଏ ବିଶ୍ୱ ସମ୍ମୁଖରେ ଭାରତୀୟ ବିଚାର ଶକ୍ତିକୁ ପ୍ରଦର୍ଶନ କରିଥିଲେ । ଶିକ୍ଷା ତତ୍ତ୍ଵ ରୂପରେ ଆତ୍ମନିର୍ଭରଶୀଳତା, ଚରିତ୍ର ନିର୍ମାଣ ଏବଂ ମାନବୀୟ ମୂଲ୍ୟବୋଧ ଉପରେ ସ୍ୱାମୀ ବିବେକାନନ୍ଦଙ୍କ ଦ୍ୱାରା ଗୁରୁତ୍ୱ ଦିଆଯିବାକୁ ପ୍ରଧାନମନ୍ତ୍ରୀ ସ୍ମରଣ କରାଇଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆଜି ଶିକ୍ଷା କ୍ଷେତ୍ରରେ ନବସୃଜନ ଏକ ଅନ୍ୟ ଗୁରୁତ୍ୱପୂର୍ଣ୍ଣ ତତ୍ତ୍ଵ ହୋଇସାରିଛି । ପ୍ରାଚୀନ ଗ୍ରନ୍ଥ, ବେଦକୁ ସ୍ମରଣ କରି ପ୍ରଧାନମନ୍ତ୍ରୀ କହିଥିଲେ ଯେ ବିନା କୌଣସି ଜ୍ଞାନରେ ଆମ ସମାଜ, ଆମ ଦେଶ, ଏପରିକି ଆମ ଜୀବନର କଳ୍ପନା ମଧ୍ୟ କରିପାରିବା ନାହିଁ । ସେ କହିଥିଲେ ଯେ ତକ୍ଷଶିଳା, ନାଳନ୍ଦା ଏବଂ ବିକ୍ରମଶିଳା ଭଳି ଆମର ପ୍ରାଚୀନ ବିଶ୍ୱବିଦ୍ୟାଳୟଗୁଡ଼ିକରେ ଜ୍ଞାନ ବ୍ୟତୀତ ଉଦ୍ଭାବନ ଉପରେ ମଧ୍ୟ ଗୁରୁତ୍ୱ ଦିଆଯାଉଥିଲା । ପ୍ରଧାନମନ୍ତ୍ରୀ ଶିକ୍ଷା କ୍ଷେତ୍ରରେ ବାବା ଭୀମରାଓ ଆମ୍ବେଦକର, ଦୀନଦୟାଲ ଉପାଧ୍ୟୟ ଏବଂ ଡ. ରାମମନୋହର ଲୋହିଆଙ୍କ ବିଚାର ବିଷୟରେ ମଧ୍ୟ ସ୍ମରଣ କରାଇଦେଇଥିଲେ । ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଥିଲେ ଯେ ଆଜି କୌଣସି ଦେଶ କିମ୍ବା ବ୍ୟକ୍ତି ଏକୁଟିଆ ହୋଇ ତିଷ୍ଠି ରହିପାରିବ ନାହିଁ । ସେ “ବିଶ୍ୱ ନାଗରିକ” କିମ୍ବା “ବିଶ୍ୱ ଗ୍ରାମ” ଦୃଷ୍ଟିରୁ ଚିନ୍ତା କରିବାର ଗୁରୁତ୍ୱ ବିଷୟରେ ଉଲ୍ଲେଖ କରିଥିଲେ । ସେ କହିଥିଲେ ଯେ ଯେଉଁ ଆହ୍ୱାନ ଆଜି ଆମ ସମ୍ମୁଖରେ ରହିଛି, ଏହାର ସମାଧାନ ଖୋଜିବା ଲାଗି ଆମର ବିଶ୍ୱବିଦ୍ୟାଳୟ କିମ୍ବା ଆମ ମହାବିଦ୍ୟାଳୟଗୁଡ଼ିକୁ ଲାଭ ଉଠାଇବାର ଆବଶ୍ୟକତା ରହିଛି । ସେ କହିଥିଲେ ଯେ ଆମକୁ “ସଂସ୍ଥାନଗୁଡ଼ିକରେ ଉଦ୍ଭାବନ ଏବଂ ବିକାଶକୁ ପ୍ରୋତ୍ସାହନ ଦେଉଥିବା ସ୍ଥିତିଗୁଡ଼ିକୁ ପରସ୍ପର ସହ ଯୋଡ଼ିବା”କୁ ହେବ । ସେ ଛାତ୍ରଛାତ୍ରୀଙ୍କୁ ନିଜ ଶ୍ରେଣୀର ଜ୍ଞାନକୁ ଦେଶର ଆକାଂକ୍ଷା ସହିତ ଯୋଡ଼ିବା ଲାଗି ଆହ୍ୱାନ କରିଥିଲେ । ସେ ଅଟଳ ନବୋନ୍ଵେଷ ପ୍ରୟୋଗଶାଳା ବିଷୟରେ ମଧ୍ୟ ଉଲ୍ଲେଖ କରିଥିଲେ ଯାହା ଛାତ୍ରଛାତ୍ରୀଙ୍କୁ ଉଦ୍ଭାବନ ଲାଗି ପ୍ରୋତ୍ସାହିତ କରିବା ନିମନ୍ତେ ପ୍ରତିଷ୍ଠା କରାଯାଇଛି । ସେ ଶିକ୍ଷାର ମୌଳିକ ଭିତ୍ତିଭୂମିରେ ସୁଧାର ଆଣିବା ଲାଗି ରାଜ୍ୟ-ଭିତ୍ତିଭୂମି ଏବଂ ଶିକ୍ଷା ପଦ୍ଧତିର ପୁନରୁଦ୍ଧାର କାର୍ଯ୍ୟକ୍ରମ ବିଷୟରେ ଉଲ୍ଲେଖ କରିଥିଲେ । ସେ ଉଚ୍ଚତର ଶିକ୍ଷା ଲାଗି ନିଆଯାଇଥିବା ପଦକ୍ଷେପ ବିଷୟରେ ମଧ୍ୟ ଉଲ୍ଲେଖ କରିଥିଲେ । ପ୍ରଧାନମନ୍ତ୍ରୀ ସମାଜ ପାଇଁ ଭଲ ଶିକ୍ଷକ ସୃଷ୍ଟି ଉପରେ ଗୁରୁତ୍ୱାରୋପ କରିଥିଲେ । ସେ ଏହା ମଧ୍ୟ କହିଥିଲେ ଯେ ବିଦ୍ୱାନ ଏବଂ ଛାତ୍ରଛାତ୍ରୀ ଡିଜିଟାଲ ସାକ୍ଷରତାର ପ୍ରସାର କରିବା ଏବଂ ସରକାରୀ କାର୍ଯ୍ୟକ୍ରମ ପାଇଁ ଅଧିକ ସଚେତନତା ସୃଷ୍ଟିର ଦାୟିତ୍ୱ ନେଇପାରିବ, ଯାହାଦ୍ୱାରା ଜୀବନର ସ୍ଥିତିରେ ଉନ୍ନତି ଆସିପାରିବ । ପ୍ରଧାନମନ୍ତ୍ରୀ କହିଥିଲେ ଯେ ଯୁବକମାନେ “ବ୍ରାଣ୍ଡ ଇଣ୍ଡିଆ”କୁ ଏକ ବିଶ୍ୱସ୍ତରୀୟ ପରିଚୟ ଦେଇଛନ୍ତି । ସେମାନେ ଷ୍ଟାର୍ଟଅପ ଇଣ୍ଡିଆ, ଷ୍ଟାଣ୍ଡ ଅପ୍ ଇଣ୍ଡିଆ ଏବଂ ସ୍କିଲ ଇଣ୍ଡିଆ ଭଳି ଯୋଜନା ବିଷୟରେ ମଧ୍ୟ ଉଲ୍ଲେଖ କରିଥିଲେ, ଯାହାର ଉଦ୍ଦେଶ୍ୟ ଯୁବ ପ୍ରତିଭାର ବିକାଶ କରିବା ।
ହିମାଚଳ ପ୍ରଦେଶ ଦୁର୍ଘଟଣାରେ ପ୍ରଧାନମନ୍ତ୍ରୀଙ୍କ ଶୋକ

ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହିମାଚଳ ପ୍ରଦେଶ ବସ ଦୁର୍ଘଟଣାରେ ଜୀବନ ହାନି ଯୋଗୁଁ ଗଭୀର ଶୋକ ପ୍ରକାଶ କରିଛନ୍ତି । “ହିମାଚଳ ପ୍ରଦେଶ ବସ ଦୁର୍ଘଟଣାରେ ନିଜର ପ୍ରିୟଜନଙ୍କୁ ହରାଇଥିବା ପରିବାରଙ୍କ ପ୍ରତି ମୋର ସମବେଦନା । ଆହତମାନଙ୍କ ଆଶୁ ଆରୋଗ୍ୟ କାମନା କରୁଛି”, ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଏମଏମଟିସି ଲିମିଟେଡ ଜରିଆରେ ଜାପାନ ଓ ଦକ୍ଷିଣ କୋରିଆକୁ ଲୁହା ପଥର ଯୋଗାଣ ଲାଗି ଦୀର୍ଘମିଆଦୀ ଚୁକ୍ତିକୁ କ୍ୟାବିନେଟ ଅନୁମୋଦନ

ଏମଏମଟିସି ଲିମିଟେଡ ଜରିଆରେ ଆହୁରି ପାଞ୍ଚ ବର୍ଷ ଲାଗି ଜାପାନର ଇସ୍ପାତ ମିଲ (ଜେଏସଏମ) ଏବଂ ଦକ୍ଷିଣ କୋରିଆର ପୋସ୍କୋକୁ ଗ୍ରେଡ 64 ପ୍ରତିଶତରୁ ଅଧିକ ଏଫଇ ଉପାଦାନ ଥିବା ଲୁହାପଥର (ଖଣ୍ଡ ଓ ଫାଇନ ହୋଇଥିବା) ଯୋଗାଣ ଲାଗି ଦୀର୍ଘ ମିଆଦୀ ଚୁକ୍ତି (ଏଲଟିଏ)ର ନବୀକରଣ କରାଯିବ । ଏହି ଚୁକ୍ତିର ପରବର୍ତ୍ତୀ ଅବଧିକୁ 01.04.2018 ଠାରୁ 31.03.2023 ପର୍ଯ୍ୟନ୍ତ ବୃଦ୍ଧି କରାଯିବ । ଏ ସଂକ୍ରାନ୍ତ ପ୍ରସ୍ତାବକୁ ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଅନୁମୋଦନ କରିଛନ୍ତି । ବିବରଣୀ : ବର୍ତ୍ତମାନର ଦୀର୍ଘ ମିଆଦୀ ଚୁକ୍ତି 31 ମାର୍ଚ୍ଚ 2018 ପର୍ଯ୍ୟନ୍ତ ବୈଧ ଥିଲା । ଜାପାନର ଇସ୍ପାତ ମିଲ ଏବଂ ଦକ୍ଷିଣ କୋରିଆର ପୋସ୍କୋର ସହିତ ନବୀକୃତ ଦୀର୍ଘ ମିଆଦୀ ଚୁକ୍ତି 1 ଏପ୍ରିଲ, 2018 ଠାରୁ 31 ମାର୍ଚ୍ଚ, 2023 ପର୍ଯ୍ୟନ୍ତ ବୈଧ ରହିବ । ଦୀର୍ଘ ମିଆଦୀ ଚୁକ୍ତି ଅଧୀନରେ ପ୍ରତିବର୍ଷ ରପ୍ତାନି କରାଯିବାକୁ ଥିବା ଲୁହାପଥର ମାତ୍ର 3.80 ନିୟୁତ ଟନ (ସର୍ବନିମ୍ନ) ବାର୍ଷିକ ଠାରୁ ଆରମ୍ଭ କରି 5.50 ନିୟୁତ ଟନ (ସର୍ବାଧିକ) ବାର୍ଷିକ ହେବ ଏବଂ ଏହାର ଅନ୍ତର୍ଗତ ଏନଏମଡିସି ଓ ଅଣ-ଏନଏମଡିସି ଉଭୟ ହିଁ ମୂଳ ଲୁହା ପଥର ହୋଇଥିବେ । ବୈଲାଡିଲା ଖଣ୍ଡ (ଲମ୍ପ) ରପ୍ତାନିର ପରିମାଣ ସୀମା ବାର୍ଷିକ 1.81 ମିଲିୟନ ଟନ ହୋଇଥିବା ବେଳେ ବୈଲାଡିଲା ଫାଇନ ଲୁହା ପଥର ରପ୍ତାନି ପରିମାଣର ସୀମା ବାର୍ଷିକ 2.71 ମିଲିୟନ ଟନ ହେବ । ଏହି ଦୀର୍ଘ ମିଆଦୀ ଚୁକ୍ତି ଅନ୍ତର୍ଗତ ଏମଏମଟିସି ଜରିଆରେ ଜେଏସଏମ ଏବଂ ଦକ୍ଷିଣ କୋରିଆର ପୋସ୍କୋକୁ ଯୋଗାଣ ଲାଗି ପ୍ରସ୍ତାବିତ ଲୁହା ପଥର 64 ପ୍ରତିଶତରୁ ଅଧିକ ଲୌହ ଉପାଦାନ ଥିବା କିସମର ହେବ । ଏହାର ବିବରଣୀ ନିମ୍ନରେ ଦିଆଯଗଲା : ଜାପାନର ଇସ୍ପାତ ମିଲ୍ ବାର୍ଷିକ 3.00-4.30 ନିୟୁତ ଟନ ପୋସ୍କୋ, ଦକ୍ଷିଣ କୋରିଆ 0.80-1.20 ନିୟୁତ ଟନ ବାର୍ଷିକ 4.ଏଫଓବି ମୂଲ୍ୟର 2.8 ପ୍ରତିଶତ କାରବାର ମାର୍ଜିନ ସହିତ ଏମଏମଟିସି ଜରିଆରେ ଏକକ ଏଜେନ୍ସି ପରିଚାଳନା ଏବଂ ରପ୍ତାନିର ବର୍ତ୍ତମାନ ନୀତି ଆଗକୁ ମଧ୍ୟ ଜାରି ରହିବ । ଲାଭ : ଦୀର୍ଘ ମିଆଦୀ ଚୁକ୍ତି ଅନ୍ତର୍ଗତ ଲୁହା ପଥର ରପ୍ତାନି ଦ୍ୱାରା ଦୀର୍ଘକାଳୀନ ଭାଗିଦାର ଦେଶ ଜାପାନ ଏବଂ ଦକ୍ଷିଣ କୋରିଆ ସହିତ ଭାରତର ଦ୍ୱିପାକ୍ଷିକ ସମ୍ପର୍କ ସୁଦୃଢ଼ କରିବା ଏବଂ ରପ୍ତାନି ବଜାର ହାସଲ କରିବାରେ ସହାୟତା ମିଳିବ, ଯାହାଦ୍ୱାରା ଦେଶରେ ବିଦେଶୀ ମୁଦ୍ରା ପ୍ରବାହ ମଧ୍ୟ ସୁନିଶ୍ଚିତ ହୋଇପାରିବ । ଉପରୋକ୍ତ ଚୁକ୍ତି ଫଳରେ ଭାରତକୁ ନିଜ ଖଣିଜ ପଥର ପାଇଁ ଅନ୍ତର୍ଜାତୀୟ ବଜାର ହାସଲ କରିବା ଏବଂ ସ୍ଥିର ଆର୍ଥିକ ବାତାବରଣ ସୁନିଶ୍ଚିତ କରିବାରେ ସହାୟତା ମିଳିପାରିବ । ଏହା ଖନନ, ଲଜିଷ୍ଟିକ୍ସ ଏବଂ ତତସମ୍ବନ୍ଧୀୟ କ୍ଷେତ୍ରରେ ସିଧାସଳଖ ଏବଂ ପରୋକ୍ଷ ରୋଜଗାର ଉପଲବ୍ଧ କରାଇବ ।